

**RAPORTI NGA PROCESI I ORGANIZIMIT TË KONSULTIMIT PUBLIK PËR RREGULLOREN PËR TRANSPARENCË**

**TË KOMUNËS SË KLINËS DHE PLANIN E VEPRIMIT PËR**

**TRANSPARENCË KOMUNALE 2025 – 2029**

**Janar, 2025**

**HYRJE**

Rregullorja për Transparencë e Komunës së Klinës përcakton rregullat që sigurojnë transparencë të punës së organeve komunale, kryetarit të komunës, drejtorive, kuvendit, trupave të kuvendit si dhe mekanizmave të tjerë ligjor, si dhe rregullat, parimet dhe format e përfshirjes së qytetarëve, shoqërisë civile dhe grupeve të interesit në proceset vendimmarrëse. Dispozitat e kësaj Rregulloreje zbatohen për të gjitha organet e komunës që ushtrojnë autorizime publike sipas ligjit.

Transparenca është̈ veprimtari e hapur e organeve të komunës që siguron publikim, informim, qasje në dokumente publike dhe përfshirjen e qytetarëve në procesin e vendimmarrjes dhe punës së organeve komunale.

Më këtë rregullore parashihet edhe transparenca e punës së Kuvendit të Komunës, Informimi për mbledhjet e kuvendit dhe komiteteve, monitorimit elektronik i mbledhjeve të Kuvendeve të Komunave, përdorimi dhe mirëmbajtja e sistemit të Teleprezencës, njoftimi për mbledhjet e Kuvendeve të Komunave për monitorim elektronik, pastaj parashihet edhe transparenca e ekzekutivit me publikimi i akteve të Komunës, publikimi i dokumenteve zyrtare dhe të tjera.

Plani i Veprimit për transparencë synon të kontribuojë në ndërtimin e një administrate komunale llogaridhënëse dhe transparente, të hapur për qytetarë dhe shoqërinë civile në të gjitha proceset vendimmarrëse. Përmes Planit, do të promovohet koncepti i demokracisë së drejtpërdrejtë lokale, në mënyrë që politikëbërja të bazohet në argumente, fakte dhe të dhëna reale. Plani është dokument strategjik komunal, i hartuar në pajtim me orientimet e përcaktuara nga Strategjinë për Vetëqeverisje lokale dhe aktet juridike përcjellëse të nivelit qendror që promovojnë qeverisjen transparente.

Plani i Veprimit për Transparencë Komunale ka për qëllim t’i ofrojnë publikut qasje të lehtë në monitorimin dhe zbatimin e politikave nga organet e komunës, duke përfshirë informim të shpejtë, të dhëna të qasshme, publikim të gjitha akteve normative dhe dokumenteve me interes publik, si dhe rritje të mundësive të pjesëmarrjes së qytetarëve në proceset vendimmarrëse.

Llogaridhënia dhe transparenca janë parime që përtej informimit, synojnë mekanizma të përfshirjes së qytetarëve në procesin e politikëbërjes dhe vendimmarrjes komunale. Për këtë arsye, zotohemi që Komuna e Klinës me gjithë sinqeritetin dhe përkushtimin do të rris gatishmërinë, për t’iu përgjigjur në mënyrë efektive të gjitha kërkesave të qytetarëve për të qenë të angazhuar aktivisht në planifikimin dhe zhvillimin e politikave, për të siguruar që efektet e zbatimit të tyre të japin rezultatet e dëshiruara dhe afektojnë direkt interesin e përgjithshëm të qytetarëve.

**ECURIA E PROCESIT TË KONSULTIMIT PUBLIK PËR TRANSPARENCË TË KOMUNËS SË KLINËS DHE PLANIN E VEPRIMIT PËR TRANSPARENCË KOMUNALE 2025 – 2029**

Kryetari i Komunës së Klinës në bashkëpunim me Drejtorinë e Administratës (Iniciuesi apo propozuesi i aktit), si dhe Zyrën për Informim dhe Marrëdhënie me Publikun, duke respektuar UDHËZIMIN ADMINISTRATIV (MAPL) NR.04/2023 PËR ADMINISTRATË TË HAPUR NË KOMUNË, më vendim më numër protokolli 01 Nr. 030-35661/24, të datës 28.10.2024, kanë caktuar grupin punues në përbërje prej dhjetë të anëtarëve:

1. Vlora Tafili, Zyra për Informim, kryesuese,

2. Samije Gjergjaj, Zyra për Informim, anëtare,

3. Ahmet Berisha, Zyra për Punë të Kuvendit, anëtarë,

4. Labinot Morina, Zyra e Prokurimit Publik, anëtarë,

5. Rexhep Gashi, Inspektor, anëtarë,

6. Vitore Shala, Zyra për Barazi Gjinore, anëtare,

7. Antonije Selmanaj, Zyrtare e lartë për projekte, anëtare,

8. Adnan Zeneli, Zyrtar për Tatim në Pronë, anëtarë,

9. Rexhep Sejdiu, Zyrtar i lart në Arsim, anëtarë,

10. Vitore Zefi, Drejtoreshë në Qendrën Rinore “Ardhmëria”, anëtare.

Grupi punues sipas këtij vendimi ka qenë përgjegjës për hartimin e draft-projekt propozimit, marrjen e propozimeve dhe komenteve nga ana e drejtorive përkatës, organizmin e diskutimeve publike dhe shqyrtimin e tyre, hartimin e raportit nga takimet e shqyrtimit publik si dhe obligimet tjera që dalin nga dispozitat ligjore.

Linku i publikimit të vendimit për formimin e grupit punues për hartimin e Draft Rregullores për Transparencë si dhe Planin e Veprimit për Transparencë në Komunën e Klinës 2025-2029;

<https://kk.rksgov.net/kline/wpcontent/uploads/sites/15/2024/10/Scan_2018_02_09_12_08_53_784.pdf>

Grupi punuese si dhe Zyrtari Përgjegjës për Konsultim Publik kanë hartuar planin e brendshëm të organizmit të konsultimit, agjendën, identifikimin e palëve, identifikimin e mjeteve të komunikimit, identifikimin e burimeve, mjeteve, formave dhe mënyrave të nevojshme për procesin e konsultimit publik si dhe përmbylljen e procesit me shqyrtimin e kërkesave.

Përveç dy takimeve të drejtpërdrejtë me publikun, njërin në ambientin e Sallës së Kuvendit Komunal Klinë, të datë 3 dhjetor 2024, dhe tjetrit në shkollën e mesme profesionale IAPP “Fehmi Agani”, të datës 10 dhjetor 2024 grupi punues ka shfrytëzuar metodën për konsultim me qytetarët **prej 25 ditësh në ueb-faqen zyrtare** të komunës dhe në platformën e konsultimit publik në nivel të qeverisë së Republikës së Kosovës:

Komuna Klinë: <https://kk.rks-gov.net/kline/category/konsultimet-publike/>

Platformën e konsultimeve publike – Qeveria e Kosovës: <https://konsultimet.rks-gov.net/>

Materiali për konsultim publik iu është mundësuar të gjithë të interesuarve të merret në formë fizike në **Drejtorinë e Administratës si dhe Zyrën për Informim**. Po ashtu, ka qenë i publikuar edhe në ueb-faqen zyrtare të **Komunës së Klinës** si dhe në **Platformën e Qeverisë së Kosovës për Konsultime Publike.**

Komuna e Klinës e ka të paraparë organizimin e këtij konsultimi publik edhe më PLANIFIKIMIN E KONSULTIMEVE PUBLIKE PËR VITIN 2024:

|  |  |  |
| --- | --- | --- |
| Nr. |   Emri i konsultës  |  Koha e mbajtjes së konsultës |
| 1. | DRAFT- RREGULLORE PËR TRANSPARENCËTË KOMUNËS SË KLINËS DHE PLANIN E VEPRIMIT PËRTRANSPARENCË KOMUNALE 2025 – 2029. | DHJETOR 2024 |

Dokumentet e lartcekura i janë nënshtruar konsultimit publik në ueb-faqen e Qeverisë së Kosovës për Konsultime Publike;



*Shtojca nr. 1 – Tabela e detajuar me numrin e takimeve, pjesëmarrësve dhe numri i atyre që kanë dhënë komente, kërkesa / sugjerime:*

|  |  |  |  |
| --- | --- | --- | --- |
| Metodat e konsultimit | Data / Kohëzgjatja  | Numri i pjesëmarrësve  | **Numri i atyre që kanë dhënë komente dhe kërkesa.** |
| Takimi i drejtpërdrejtë (1), Salla e Kuvendit Komunal, Klinë. | 03.12.2024 | 15 pjesëmarrës | **2 pjesëmarrës kanë parashtruar komente.** |
| Takimi i drejtpërdrejtë (2), IAPP “Fehmi Agani”, Klinë. | 10.12.2024 | 11 pjesëmarrës | **0 komente.** |
| Platformat elektronike.  | 25.11.2023 20.12.2024 | 1 pjesëmarrës | **13 komente.** |

Të gjitha kërkesat e parashtruara në takimet fizike si dhe ato në formë elektronike janë shqyrtuar nga Grupi Punues, ndërsa raporti i detajuar për kërkesat e pranuara apo refuzuara është paraqitur në formë të plotë në shtojcën nr. 2 të këtij raporti.

*Shtojca nr. 2 – Tabela e detajuar me informatat për kërkesat e dhëna, arsyetimet për kërkesat e pranuara dhe të refuzuara:*

|  |  |  |
| --- | --- | --- |
| **Kërkesat / Sugjerimet / Komentet** | **Statusi i kërkesës apo sugjerimi i pranuar , pjesërisht e pranuar apo nuk është pranuar** | **Arsyetimi (komentimi për pranimin pjesërisht dhe mos pranimit te komenteve është i detyrueshëm)** |
| **1. Rekomandim nga Vitore Zefi:** Të publikohen raportet narrative të OJQ-ve përfituese të subvencioneve komunale të cilat ndahen nga drejtoria për Kulturë, Rini dhe Sport. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se kjo kërkesë pranohet dhe mund të jetë element i ri në web faqen zyrtare. (Pasi nuk ndalohet apo saktësohet me RREGULLORE MF - NR – 04/2017 MBI KRITERET, STANDARDET DHE PROCEDURAT E FINANCIMIT PUBLIK TË OJQ-VE.) |
| **2. Koment nga Enver Mala:** A kanë DRAFT- RREGULLORJA PËR TRANSPARENCËTË KOMUNËS SË KLINËS DHE PLANIN E VEPRIMIT PËRTRANSPARENCË KOMUNALE 2025 – 2029, mekanizëm mbikëqyrës për zbatimin e saj, nëse jo ju lutem parashiheni ta shtoni si pjesë të dokumenteve. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se këto dokumente e kanë të inkuadruar edhe mekanizmin apo organin mbikëqyrës në Nenin 45 “Përgjegjësia për zbatim”, i cili thekson se: për zbatimin e kësaj Rregulloreje është përgjegjësi e Kuvendit Komunal dhe Kryetarit të Komunës përmes organeve kompetente të autorizuara me ligj. |
| **3. DEMOCRACY PLUS (D+):** **Orët e Hapura të Kryetarit** – Të organizohen orë të hapura nga kryetari i komunës për të dëgjuar drejtpërdrejt shqetësimet dhe propozimet e qytetarëve lidhur me problemet lokale, duke mundësuar komunikim të hapur dhe efikas. | **Refuzohet** | **Përgjigja:** Grupi punues pas shqyrtimit dhe analizimit të komentit ka theksuar se ky rekomandim/koment refuzohet me arsyen se kryetari i Komunës së Klinës, ka ditën e caktuar të takimit me qytetarë, në çdo të martë të javës, si dhe pret qytetarë çdo ditë tjetër pa pasur nevojë për terminë apo “orë të hapura” shtesë.  |
| **4. DEMOCRACY PLUS (D+):** Si do të bëhet monitorimi i vazhdueshëm dhe si do të raportohen rezultatet?Rekomandojmë të shtoni aktivitetin: Hartimi i raporteve periodike për zbatimin e Planit të Veprimit, dhe të specifikoni si tregues: Numri i raporteve të publikuara çdo vit? | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se hartimi i raporteve të monitorimit për zbatimin e Planit të Veprimit, do të bëhet çdo gjashtë muaj (6) si dhe sipas nevojës. Aktivitet në vazhdimësi. |
| **5. DEMOCRACY PLUS (D+):** Të përmendet këtu (vendi specifik) platforma për konsultime publike. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se dokumentet duhet të vendosen të publikohen tek Platforma e Konsultimeve Publike, pas përfundimit të fazës së konsultimit si dokument final me shqyrtim të kërkesave. |
| **6. DEMOCRACY PLUS (D+):**Përmirëso: Të publikuara, ose Numri i video-materialeve të regjistruara dhe të publikuara.Përmirëso: Publikimi i profileve të anëtarëve të Kuvendit të Komunës.Përmirëso: Numri i biografive të anëtarëve të Kuvendit dhe të dhënave kontaktuese të publikuara. | **Pranohen** | **Përgjigja:** Grupi punues pas shqyrtimit dhe analizimit të komentit ka theksuar se pranohen rregullimet në kontekstin e ndërtimit të fjalisë dhe treguesit. |
| **7. DEMOCRACY PLUS (D+):**Rekomandojmë të përfshihet këtu: publikimi i një harte interaktive që tregon pronat komunale me informacion mbi statusin (të dhëna në shfrytëzim, të disponueshme për ankand, etj). | **Pjesërisht e pranuar** | **Përgjigja:** Grupi punues pas shqyrtimit dhe analizimit të komentit ka theksuar se do të shqyrtojë mundësin e rregullimit të një opsioni të tillë të publikoj linkun e parcelës që e dërgon në GEO PORTAL direkt tek prona. |
| **8. DEMOCRACY PLUS (D+):**Për të qenë indikator i matshëm, mund të formulohet si: Numri i proceseve të zhvilluara dhe të publikuara, ose: Numri i proceseve të publikuara që lidhen me ankandet, shprehjen e interesit, negocimin, dhënien në shfrytëzim, këmbimin dhe procedurat e tjera të tjetërsimit të pronës komunale. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se pranohet komenti dhe shtohet në formë të treguesit me qëllim që të jetë i matshëm. |
| **9. DEMOCRACY PLUS (D+):**Me qëllim që të jetë i matshëm, rekomandojmë formulimin e mëposhtëm për këtë indikator: Numri i takimeve të mbajtura, numri i pjesëmarrësve në secilin takim dhe numri i rekomandimeve të propozuara nga qytetarët. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se pranohet komenti dhe shtohet në formë të treguesit me qëllim që të jetë i matshëm. |
| **10. DEMOCRACY PLUS (D+):**Në planin vjetor të dokumenteve për konsultime publike të komunës, i cili publikohet në fillim të vitit, shpesh mungon një qasje e qëndrueshme për politikat që do të dalin për konsultim publik. Ndryshimet gjatë vitit janë të shpeshta, ku disa politika nuk zhvillohen, ndërsa të tjera shtohen pa u parashikuar dhe shpesh afatet nuk respektohen.Për të siguruar transparencë, komuna duhet të sigurohet që të gjitha propozimet dhe projektet të jenë të parashikuara dhe të respektojnë afatet e përcaktuara në planin vjetor për dokumentet që do të dalin në konsultim publik. Në rast ndryshimesh, rekomandojmë që komuna të krijojë një mekanizëm rishikimi të këtij plani, për të azhurnuar dhe publikuar çdo ndryshim në politikat dhe afatet e konsultimeve gjatë vitit. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se pranohet komenti dhe institucioni do të sigurohet që të gjitha propozimet dhe projektet të jenë të parashikuara dhe të respektojnë afatet e përcaktuara në planin vjetor për dokumentet që do të dalin në konsultim publik. |
| **11. DEMOCRACY PLUS (D+):**Të përfshihet si pikë e 6: Hartimi dhe publikimi i raporteve vjetore për zbatimin e standardeve minimale të konsultimit publik dhe dërgimi i tyre në zyrën e qeverisjes së mirë dhe MAPL.Kjo është e obliguar me Rregulloren për transparencë komunale, neni 32, pika 4. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se pranohet dhe shtohet pika nr.6: Hartimi dhe publikimi i raporteve vjetore për zbatimin e standardeve minimale të konsultimit publik dhe dërgimi i tyre në zyrën e qeverisjes së mirë dhe MAPL. |
| **12. DEMOCRACY PLUS (D+):**Për të siguruar përfshirjen e grupeve të margjinalizuara, rekomandojmë organizimin e takimeve të veçanta për këto grupe dhe krijimin e mundësive dhe lehtësime për pjesëmarrje në konsultimet publike. Duhet ofruar mbështetje për trajnime dhe informim, si dhe mundësi për raportimin e shqetësimeve të tyre. Përmes përfshirjes në komisione dhe grupe pune, mund të sigurohet që nevojat dhe mendimet e grupeve të margjinalizuara të merren parasysh në vendimmarrje. Për këtë kategori të përgatitet një plan dhe qasje e veçantë për informim dhe përfshirje, që përfshin përdorimin e mediave sociale, shpalljeve publike dhe partneriteteve me organizatat që përfaqësojnë këto grupe. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se Komuna e Klinës ka përdorur një strategji dhe agjendë të tillë në dëgjimet për Kornizën Afatmesme Buxhetore si dhe dëgjimet Buxhetore gjë që do të fillojë të aplikoj apo praktikoj edhe për konsultimin e tjera, përveç atyre që kanë të bëjnë me buxhetin. |
| **13. DEMOCRACY PLUS (D+):**Të përmendet këtu që përveç raporteve finale me komentet e shqyrtuara, duhet të publikohet edhe versioni final i azhurnuar i dokumentit. Po ashtu, të specifikohet qartë që raporti final me rezultatet që dalin nga konsultimi publik duhet të përmbajë sqarime për pranimin ose refuzimin e komenteve të qytetarëve dhe arsyetimin për secilin. | **Pranohet**  | **Përgjigja:** Grupi punues pas shqyrtimit dhe analizimit të komentit ka theksuar se pranohet komenti dhe shtohet në kategori edhe publikimi i versionit final i azhurnuar i dokumentit. |
| **14. DEMOCRACY PLUS (D+):**Si indikator duhet të jetë: Numri i dëgjimeve publike; numri i pjesëmarrësve. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se pranohet komenti dhe shtohet në kategori. |
| **15. DEMOCRACY PLUS (D+):**Rekomandojmë një aktivitet për fuqizimin e kapaciteteve komunale: organizimi i trajnimeve për stafin komunal mbi transparencën dhe e-qeverisjen komunale. | **Pranohet** | **Përgjigja:** Grupi punues pas shqyrtimit dhe analizimit të komentit ka theksuar se pranohet komenti dhe shtohet në kategori. |

Gjatë procesit të organizimit të konsultimeve publike për DRAFT- RREGULLOREN PËR TRANSPARENCË TË KOMUNËS SË KLINËS si dhe PLANIN E VEPRIMIT PËR

TRANSPARENCË KOMUNALE 2025 – 2029 pjesëmarrës kanë qenë **26 persona,** **si dhe një organizatë joqeveritare DEMOCRACY PLUS (D+).**

Nga të gjithë kontribuuesit, grupi punues ka regjistruar **15 kërkesa**, prej të cilave, **13 janë pranuar, 1 është refuzuar** dhe **1 është pjesërisht e pranuar.**

Përkthyer në përqindje janë këto shifra: **6.6% janë pjesërisht të pranuara, 6.6% janë refuzuar,** si dhe **86.6% janë pranuar.**

*Shtojca Nr. 3 – Tabela e numrit të pjesëmarrësve të ndarë sipas gjinisë:*

|  |  |
| --- | --- |
| **Femra**  | **12** |
| **Meshkuj** | **14** |
| **Total:** | **26** |

*Shtojca Nr. 4 – Linqet e procesverbaleve të takimeve, publikuar në web faqen zyrtare:*

Procesverbal nga takimi i parë (1) i konsultimit publik për RREGULLOREN PËR TRANSPARENCË TË KOMUNËS SË KLINËS dhe PLANI I VEPRIMIT PËR TRANSPARENCË KOMUNALE 2025 – 2029, mbajtur më datë, 03.12.2024, në sallën e Kuvendit Komunal Klinë, në ora 11:00 (WORD),

<https://kk.rks-gov.net/kline/wp-content/uploads/sites/15/2024/12/1-PROCESVERBAL-NGA-KONSULTIMI-PUBLIK-I-RREGULLORES-DHE-PLANIT-TE-PUNES-PER-TRANSPARENCE.docx>

Procesverbal nga takimi i parë (1) i konsultimit publik për RREGULLOREN PËR TRANSPARENCË TË KOMUNËS SË KLINËS dhe PLANI I VEPRIMIT PËR TRANSPARENCË KOMUNALE 2025 – 2029, mbajtur më datë, 03.12.2024, në sallën e Kuvendit Komunal Klinë, në ora 11:00 (SKAN),

<https://kk.rks-gov.net/kline/wp-content/uploads/sites/15/2024/12/Procesverbal-nga-takimi-i-par.pdf>

Procesverbal nga takimi i dytë (2) i konsultimit publik për RREGULLOREN PËR TRANSPARENCË TË KOMUNËS SË KLINËS dhe PLANI I VEPRIMIT PËR TRANSPARENCË KOMUNALE 2025 – 2029, mbajtur më datë 10.12.2024, në Qendrën e Karrierës në IAPP “Fehmi Agani”, në Klinë, në ora 14:00 (WORD),

<https://kk.rks-gov.net/kline/wp-content/uploads/sites/15/2024/12/2-PROCESVERBAL-NGA-KONSULTIMI-PUBLIK-I-RREGULLORES-DHE-PLANIT-TE-PUNES-PER-TRANSPARENCE.docx>

Procesverbal nga takimi i dytë (2) i konsultimit publik për RREGULLOREN PËR TRANSPARENCË TË KOMUNËS SË KLINËS dhe PLANI I VEPRIMIT PËR TRANSPARENCË KOMUNALE 2025 – 2029, mbajtur më datë 10.12.2024, në Qendrën e Karrierës në IAPP “Fehmi Agani”, në Klinë, në ora 14:00 (SCAN),

<https://kk.rks-gov.net/kline/wp-content/uploads/sites/15/2024/12/procesverbal-nga-takimi-dyte.pdf>

*Shtojca Nr. 5 – Infografika e përfshirjes së kërkesave:*

Kryesuesja e Grupit Punues,

Vlora Tafili

\_\_\_\_\_\_\_\_\_\_\_\_\_\_\_\_\_\_\_

Klinë, 08.01.2025